**Киіз үй**

Мал баққан көшпелі халықтардың қысы – жазы отыратын баспанасы киіз үй болған. Киіз үй біздің заманымыздың VII ғасырында кеңінен пайдаланылып, киіз басу белгілі бір еңбек кәсібіне айналған. Киіз үйдің көшіп – қонуға ыңғайлылығымен бірге жазда ауасы таза, салқын болады. Қазақтың киіз үйі сыртқы жабысына қарай: «үзікті, көтерме турлықты», сүйегінің (ағашының) уақ – ірілігіне қарай: 4 қанат, 6 қанат, 8 қанат, 12 қанат, 18 қанат, ал салтанатына қарай: «ақ орда», «ақ отау», «алтын орда», «хан орда» сияқты түрлерге бөлінеді. Киіз сүйегі – кереге, сықырлауық, уық, шаңырақ.

Ш.Уәлиханов: «Киіз үй көшпелі тұрмысқа бейімделген. Оның орташасы бір түйенің жүгінен артылмайды», - деген.